เงินบาทเปิดตลาด 33.08/09
ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 33.08/09 ปรับตัวอ่อนค่าตามภูมิภาค
4 ก.พ. 2553

ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 33.08/09 ปรับตัวอ่อนค่าตามภูมิภาค
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.08/09 บาท/ดอลลาร์ ปรับตัวอ่อนค่าจากช่วงเย็นวานนี้ที่ระดับ 33.01 บาท/ดอลลาร์ โดยเมื่อเวลา 08.20 น.เงินบาทปรับตัวออนค่ามาอยู่ที่ระดับ 33.10/12 บาท/ดอลลาร์ ซึ่งเป็นไปในทิศทางเดียวกับค่าเงินสกุลอื่นๆ ในภูมิภาค 
"เปิดตลาดมา(เงินบาท)ก็ขยับพรวดขึ้นมาเลย เนื่องจากดอลลาร์กลับมาปรับตัวแข็งค่า วันนี้น่าจะปรับตัวไปตามภูมิภาค" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 90.92/95 เยน/ดอลลาร์ ปรับตัวอ่อนค่าจากระดับ 90.28 เยน/ดอลลาร์ ส่วนเงินยูโรอยู่ที่ระดับ 1.3880/3881 ดอลลาร์/ยูโร ปรับตัวอ่อนค่าเช่นกันจากระดับ 1.4014 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 33.05-33.18 บาท/ดอลลาร์